Document ID: 31993D0504

ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Ιουλίου 1993 για την εισαγωγή στην Κοινότητα νωπού χοιρείου κρέατος, προϊόντων χοιρείου κρέατος, ζώντων χοίρων, σπέρματος χοίρου και εμβρύων χοίρου από την Ελβετία και για τροποποίηση των αποφάσεων 81/526/ΕΟΚ, 91/449/ΕΟΚ, 92/460/ΕΟΚ και 93/199/ΕΟΚ
(93/504/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές βοοειδών, προβατοειδών, αιγοειδών και χοιροειδών, καθώς και νωπών κρεάτων και προϊόντων με βάση το κρέας, προελεύσεως τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 1601/92 (2), και ιδίως τα άρθρα 6, 11, 15, 16, 21α και 22,
την οδηγία 91/496/ΕΟΚ του Συμβουλίου της 15ης Ιουλίου 1991 για τον καθορισμό των βασικών αρχών σχετικά με την οργάνωση των κτηνιατρικών ελέγχων των ζώων προελεύσεως τρίτων χωρών που εισάγονται στην Κοινότητα και περί τροποποιήσεως των οδηγιών 89/662/ΕΟΚ, 90/425/ΕΟΚ και 90/675/ΕΟΚ (3), όπως τροποποιήθηκε τελευταία από την απόφαση 92/438/ΕΟΚ (4), και ιδίως το άρθρο 18,
την οδηγία 90/675/ΕΟΚ του Συμβουλίου της 10ης Δεκεμβρίου 1990 για τον καθορισμό των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (5), όπως τροποποιήθηκε τελευταία από την οδηγία 92/118/ΕΟΚ (6), και ιδίως το άρθρο 19,
Εκτιμώντας:
ότι οι υγειονομικές προϋποθέσεις και το κτηνιατρικό πιστοποιητικό για τις εισαγωγές νωπού κρέατος από την Ελβετία έχουν θεσπιστεί με την απόφαση 81/526/ΕΟΚ της Επιτροπής (7), όπως τροποποιήθηκε τελευταία από την απόφαση 93/148/ΕΟΚ (8)-
ότι, με την απόφαση 91/449/ΕΟΚ της Επιτροπής (9), όπως τροποποιήθηκε τελευταία από την απόφαση 93/398/ΕΟΚ (10), έχει καθοριστεί υπόδειγμα για το υγειονομικό πιστοποιητικό όσον αφορά τα προϊόντα με βάση το κρέας που εισάγονται από τρίτες χώρες, συμπεριλαμβανομένης της Ελβετίας-
ότι οι όροι υγείας των ζώων και η κτηνιατρική πιστοποίηση για τις εισαγωγές κατοικιδίων ζώων του χοιρείου και βοείου είδους από την Ελβετία έχουν θεσπιστεί με την απόφαση 92/460/ΕΟΚ της Επιτροπής (11), όπως τροποποιήθηκε από την απόφαση 92/518/ΕΟΚ (12)-
ότι οι υγειονομικοί όροι και η κτηνιατρική πιστοποίηση για την εισαγωγή σπέρματος χοίρων από τρίτες χώρες, συμπεριλαμβανομένης της Ελβετίας, έχουν θεσπιστεί με την απόφαση 93/199/ΕΟΚ της Επιτροπής (13),
ότι η εμφάνιση κλασικής πανώλης των χοίρων στο καντόνι της Βέρνης στην Ελβετία, αποτελεί σοβαρό κίνδυνο για την υγεία των ζώων στα κράτη μέλη ενόψει των συναλλαγών ζώντων χοίρων, νωπού χοίρειου κρέατος, σπέρματος χοίρου, εμβρύων χοίρων και ορισμένων προϊόντων με βάση το κρέας χοίρου-
ότι, μετά τη διεξαγωγή της αποστολής από την Κοινότητα, η κατάσταση διαπιστώθηκε ότι βρίσκεται υπό τον έλεγχο των αρχών της Ελβετίας και ότι πρέπει να ληφθούν μέτρα προκειμένου να κατανεμηθεί η Ελβετία σε περιφέρειες, ούτως ώστε να επιτρέπονται ορισμένες εισαγωγές από τη χώρα αυτή, με εξαίρεση ορισμένες κοινότητες-
ότι είναι απαραίτητο να τροποποιηθούν αναλόγως οι προαναφερθείσες αποφάσεις-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Τα κράτη μέλη επιτρέπουν τις εισαγωγές οικόσιτων χοιροειδών, σπέρματος χοίρου, νωπού κρέατος και προϊόντων κρέατος των ζώων αυτών, συμπεριλαμβανομένων και των αγριόχοιρων, από το έδαφος της Ελβετίας, με εξαίρεση τις κοινότητες Trubschachen, Trub, Langnau, Eggiwil, Signau και Lauperswil στο καντόνι της Βέρνης και τις κοινότητες Escholzmatt και Marbach στο καντόνι της Λουκέρνης.
Ωστόσο, τα κράτη μέλη επιτρέπουν τις εισαγωγές από τις εν λόγω κοινότητες προϊόντων κρέατος που έχουν υποστεί θερμική επεξεργασία σε ερμητικά κλειστούς περιέκτες με τιμή Fo ίση ή μεγαλύτερη από 3,00 ή που έχουν υποστεί θερμική επεξεργασία κατά την οποία η θερμοκρασία στο κέντρο της διάταξης είναι τουλάχιστον 70o C, ή έχουν υποστεί επεξεργασία με φυσική ζύμωση ή ωρίμανση τουλάχιστον εννέα μηνών για το χοιρομέρι βάρους 5,5 χιλιογράμμων και παρουσιάζουν τα ακόλουθα χαρακτηριστικά:
- aW ίση ή μικρότερη από 0,93,
- pH ίσο ή μιρκότερο από 6.
2. Τα κράτη μέλη απαγορεύουν την εισαγωγή εμβρύων οικόσιτων χοιροειδών από τις κοινότητες Trubschachen, Trub, Langnau, Eggiwil, Signau και Lauperswil στο καντόνι της Βέρνης και τις κοινότητες Escholzmatt και Marbach στο καντόνι της Λουκέρνης.
Άρθρο 2
Το παράρτημα Α της απόφασης 81/526/ΕΟΚ τροποποιείται ως εξής:
1. μετά τους όρους "Χώρα εξαγωγής: Ελβετία", προστίθενται οι ακόλουθοι όροι: "(με εξαίρεση, στην περίπτωση νωπού χοίρειου κρέατος, τις κοινότητες Trubschachen, Trub, Langnau, Eggiwil, Signau και Lauperswil στο καντόνι της Βέρνης και τις κοινότητες Escholzmatt και Marbach στο καντόνι της Λουκέρνης)"-
2. στο τμήμα IV σημείο 1 στοιχείο α), μετά τους όρους "Επικράτεια της Ελβετίας", προστίθενται οι ακόλουθοι όροι: "(με εξαίρεση, στην περίπτωση των χοίρων που εσφάγησαν μετά τις 22 Μαΐου 1993, τις κοινότητες Trubschachen, Trub, Langnau, Eggiwil, Signau και Lauperswil στο καντόνι της Βέρνης και τις κοινότητες Escholzmatt και Marbach στο καντόνι της Λουκέρνης)".
Άρθρο 3
Η απόφαση 91/449/ΕΟΚ τροποποιείται ως εξής:
1. στο παράρτημα Α μέρος ΙΙ, μετά τον όρο "Ελβετία", προστίθενται οι ακόλουθοι όροι "(με εξαίρεση, στην περίπτωση των προϊόντων που προέρχονται από κρέας χοίρων που εσφάγησαν μετά τις 22 Μαΐου 1993, τις κοινότητες Trubschachen, Trub, Langnau, Eggiwil, Signau και Lauperswil στο καντόνι της Βέρνης και τις κοινότητες Escholzmatt και Marbach στο καντόνι της Λουκέρνης)"-
2. το παράρτημα Δ μέρος ΙΙ, στον κατάλογο των χωρών προστίθεται η "Ελβετία".
Άρθρο 4
Η απόφαση 92/460/ΕΟΚ τροποποιείται ως εξής:
1. στα παραρτήματα Γ και Δ, μετά τους όρους "Χώρα εξαγωγής: Ελβετία", προστίθενται οι ακόλουθοι όροι: "(με εξαίρεση τις κοινότητες Trubschachen, Trub, Langnau, Eggiwil, Signau και Lauperswil στο καντόνι της Βέρνης και τις κοινότητες Escholzmatt και Marbach στο καντόνι της Λουκέρνης)"-
2. στα παραρτήματα Γ και Δ τμήμα V σημείο 1, μετά τον όρο "Ελβετία", προστίθενται οι ακόλουθοι όροι: "(με εξαίρεση τις κοινότητες Trubschachen, Trub, Langnau, Eggiwil, Signau και Lauperswil στο καντόνι της Βέρνης και τις κοινότητες Escholzmatt και Marbach στο καντόνι της Λουκέρνης)".
Άρθρο 5
Στο παράρτημα μέρος 2 της απόφασης 93/199/ΕΟΚ, μετά τον όρο "Ελβετία", προστίθενται οι ακόλουθοι όροι: "(με εξαίρεση τις κοινότητες Trubschachen, Trub, Langnau, Eggiwil, Signau και Lauperswil στο καντόνι της Βέρνης και τις κοινότητες Escholzmatt και Marbach στο καντόνι της Λουκέρνης)".
Άρθρο 6
Η παρούσα απόφαση απευθύνεται στα κράτη μέλη.
Βρυξέλλες, 28 Ιουλίου 1993.

Labels: 3
17
18
6